Aperis Vindozo 7, savo por Microsoft
#000000
Komputila mondo havas ekde hieraŭ novan version de operaciumo Vindozo.
#000001
Januaro 2007 kaj malfermo de vendado de Vindozo Vista. En Times Square en New York grimpistoj pendigas el ĉielskrapantoj kun granda ceremonio emblemon de Vindozo, trans stratoj veturas firmaaj busoj kun slogano „Vista? Wow!”.
#000002
De Danubo aperis artfajraĵo. „Wow,” ripetas Adela Banášová kun Pyco la sloganon de sistemo dum pompa prezento por ĵurnalistoj. Celo estas entuziasmigi homojn pro novaj funkcioj, kiujn nova sistemo alportas.
#000003
La 22-a de oktobro 2009. Microsoft aperigas en rekorda tempo novan operaciumon. Kialo? Trompiĝo kaj maliluziiĝo de uzantoj kaj grandega malsukceso de Vista. Kvar kvinonoj da uzantoj daŭre uzas malnovan Vindozon XP, kiu ĉi-dimanĉe festos la okan naskiĝtagon.
#000004
Nun provis Microsoft ĉion per mala maniero: anstataŭ hardvare postulema estis konstruita simpla operaciumo. Produktantoj de hardvaro ricevis multe pli da tempo por testi ĝin. Por tuta jaro estis la sistemo senpage ofertita al publiko, por ke uzantoj helpu forigi erarojn.
#000005
Anstataŭ pompaj sloganoj rilatataj al novigado kaj teknologia miraklo estas slogano de Vidozo 7 modesta: “Via komputilo, nova simpleco.” “Nekredeble, kiom multe lernis Microsoft ekde sia lasta operaciumo,” diras Lance Ulanoff, ĉefredaktoro PC Magazine. “Verŝajne ili ne plu povis riski,” pensas li. Dua sensukcesa operaciumo iĝus por la firmao katastrofo. Analitikistoj tamen supozas, ke neniu katastrofo okazos. Plej multaj el ili konsideras Vindozon 7 kiel sukcesan. Ne pro novigado. Pro simpleco.
#000006
Ĉu ĝi iĝos sistemo, uzata de ĉiuj, kiel okazis ĉe XP? Malsukceso de Vista kaj tro malnova XP paradokse estas por Microsoft avantaĝo. Venis tempo por ŝanĝo kaj la ŝanĝon faros laŭ analitikistoj homoj mem. “Microsoft devas neniun konvinki pri aĉeto de Vindozo 7, la merkato konvinkos homojn pri aĉeto de nova komputilo,” diris por Seattle Post-Intelligencer Steve Kleynhans el agenturo Gartner.
#000007
Malgraŭ tio troviĝas Microsoft en ne tro facila situacio. EKde la lasta operaciumo la merkato ŝanĝiĝis: nombro de venditaj komputiloj malkreskas kaj aliaj platformoj estas por ĝi konkurenco: “set-top”, televidilo kun konekto al interreto, poŝtelefonoj, eĉ ludkonzoloj.
#000009
“Vindozo, kiel ni konis ĝin – operaciumo por komputiloj – ne plu vekas tiom da atento kiel antaŭe,” diris analitikisto Rob Enderle el Enderle Grouppre Chicago Tribune.
Ekde hieraŭ estas Vindozo vendata en ĉiuj novaj komputiloj, ĝia klasika skatola versio aperos venontsemajne.
#000010
Ĉio, kio ĝenis nin en Vista, malaperis. Vindozo 7 funkcios ankaŭ en malpli forta komputilo, ankaŭ en tekokomputilo.
#000012
BRATISLAVA. Se starus Vindozo 7 kaj Vista unu apud la alia, por la unua rigardo oni ne trovus diferencon. Post la unua klako jam jes.
#000013
La plej grava novigo de nova sistemo de Microsoft estas paradokse ĝia simpleco: de hardvaraj postuloj, kiuj malaltiĝis kompare kun Vista, ĝis sistemaj agordoj, kiuj ne plu estas malfacile troveblaj kaj ŝanĝeglaj.
#000014
Ĉu lanĉi Vista en tekokomputilo? Ne eblas. Vindozo 7 estas tamen same rapida kiel malnova XP. En Vista senĉese aperadis la plej diversaj avertoj, Vindozo 7 aperigos nur elegantan flagon, kiu atentigas pri iu problemo. Grandajn problemojn kaŭzis al Microsoft ankaŭ hardvaraj peliloj, nun ĝi lernis el siaj eraroj – Vindozo 7 akceptas ankaŭ pelilojn por malpli novaj versioj de Vindozo. Ne plu “Windows Ready”-porteblaj komputiloj, en kiuj la sistemo finfine ne funkciis bone.
#000015
“Taskbar” ekde nun kondutas simile al “dock” en Makintoŝo – anstataŭ elskribo troviĝas en ĝi nur bildsimboloj, alkroĉeblaj kaj moveblaj. Post montro per muso aperas bildetoj de ĝiaj fenestroj kun eblo direkte iri al ili.
#000016
En menuo Starto oni ne plu devas foliumi, oni simple klakas sur emblemon de Vindozo sur klavaro kaj tajpas du-tri unuajn literojn de nomo de programo. Tremigu fenestron kaj ĉiuj aliaj minimumiĝas. Ŝovu fenestron al rando kaj ĝi pligrandiĝos laŭ grandeco de ekrano. Jena regado ŝparas vian tempon kaj oni rapide alkutimiĝas al ĝi.
#000017
Nova Vindozo estas jam tute je dispono por tuŝ-aparatoj. Vindozo 7 Device Stage plifaciligas laboron per porteblaj aparatoj, direkte en sistemo troviĝas iloj por modifi fotojn kaj videaĵojn kaj por publiki ilin en interreto.
#000018
Aldoniĝis ankaŭ subteno de interreta televido, elŝutado de dosieroj inter ĉirkaŭaj komputiloj plisimpliĝis. Pere de PlayTo eblas sendi el komputilo videaĵon en televidilon aŭ sur ekranon de ludkonzolo sen ĝia alŝutado ien.
#000019
“La plej granda eraro de Vista estis verŝajne ĝia ena ekosistemo. Tiu ankoraŭ ne estis preta kaj tio estis sufiĉe doloriga,” pensas Steve Kleynhans, analitikisto de Gartner. “Nun oni sukcesis krei la ekosistemon.” Laŭ li la operaciumo rulas nun sen problemoj, ne tedas, simple funkcias.
#000020
En nova komputilo ankaŭ senpage
#000021
Ĉu vi volas finfine anstataŭigi vian Vista? Por malpli nova komputilo vi pagos iom, por tute nova komputilo tio eblas ankaŭ senpage.
#000022
BRATISLAVA. Komputiloj kun instalita sistemo Vindozo 7 estas vendataj ekde hieraŭ. Se vi volas aĉeti novan sistemon por malpli nova komputilo, vi atendu ankoraŭ ĝis la 31-a de oktobro. Ekde tiam Microsoft vendigos ankaŭ skatolan version.
#000023
Senpage aŭ kontraŭ minimuma kotizo rajtas havi Vindozon 7 ĉiuj uzantoj de Vista, kiuj aĉetis ĝin post la 26-a de junio 2009. “Oni informiĝu ĉe vendistoj,” diras Jankovičová. “Ekde fino de oktobro ĝis la dua de januaro estas je dispono oferto, laŭ kiu ĉiuj klientoj, kiuj aĉetas novan komputilon, povos aĉeti por malpli nova komputilo hejme novigon por Vindozo 7 kun 60-elcenta rabato,” diris ŝi.
#000026
2 thoughts on “Aperis Vindozo 7, savo por Microsoft”
#000027
Interese ke tiun temon en la sama tago ekis blogo „Mojose“.
#000029
En mia universitato (Masaryk en Brno, Ĉeĥio) ni havas eblon havi ĝin senpage, ankaŭ multajn aliajn produktaĵojn de Microsoft. Kelkaj miaj amikoj utiligis tiun ĉi eblon, mi prefere restas ĉe mia Kubuntu Linux...
#000030
Počítač pre každého (Bánovce nad Bebravou)
#000034